પાલનપુરઃ અંબાજીના કુંભારિયા નજીક આવેલી નવોદય વિકલાંગ વિકાસ ટ્રસ્ટ સંચાલિત પ્રજ્ઞાચક્ષુ વિદ્યાલયમાં રાધનપુરની 15 વર્ષિય સગીરા પર બે કામાંધ અંધ શિક્ષકોએ આચરેલા દુષ્કર્મ બાદ પણ જિલ્લાનું શિક્ષણ તંત્ર સમાજ સુરક્ષા વિભાગ હજુ ગાઢ નિદ્રામાં પોઢી રહ્યો છે ત્યાં કેન્દ્રીય મહિલા આયોગના સદસ્યાએ ઘટનાની ગંભીરતા લઈ સમગ્ર મામલે રાજ્ય મહિલા આયોગને ઘટના સ્થળની મુલાકાત લેવા મામલાની ન્યાયિક તપાસ કરવા ડીજીપીનું ધ્યાન દોરવા તેમજ પ્રજ્ઞાચક્ષુ શાળાઓમાં દીકરીઓની સ્થિતિ અંગે તપાસના આદેશો જારી કરવા રાજ્ય સરકારને કહેવા જણાવ્યું છે.